ทีโอทีดี๊ด๊า 10 เดือนขาดทุนลดลง
ผู้สื่อข่าวรายงานว่า การประชุมคณะกรรมการบริษัท ทีโอที จำกัด (มหาชน) ได้รับทราบผลการดำเนินงานของทีโอทีช่วง 10 เดือน (ม.ค.-ต.ค.60) โดยมีรายได้ 29,130 ล้านบาท เพิ่มขึ้นจากปีก่อน 4,000 ล้านบาท หรือเพิ่มขึ้น 16% และยังคงขาดทุนสุทธิราว 4,845 ล้านบาท แต่ถือว่าขาดทุนลดลงจากปีก่อนที่ขาดทุนราว 10,560 ล้านบาท ส่วนรายได้ที่เพิ่มขึ้นมานั้น ส่วนใหญ่เป็นรายได้จากการให้เช่าพื้นที่ติดตั้งอุปกรณ์บนเสาโทรคมนาคม การทดลองการให้บริการข้ามโครงข่าย (โรมมิ่ง) บนคลื่น 2100 เมกะเฮิรตซ์ การให้เช่าอุปกรณ์โทรคมนาคม 2 จี กับ บริษัท แอดวานซ์ ไวร์เลส เน็ท-เวอร์ค จำกัด หรือเอดับบลิวเอ็น ในเครือบริษัท แอดวานซ์ อินโฟร์ เซอร์วิส จำกัด (มหาชน) หรือเอไอเอส ราว 5,755 ล้านบาท,ทั้งนี้ หากพิจารณารายได้ตามกลุ่มธุรกิจของทีโอที แยกได้ดังนี้ กลุ่มโครงสร้างพื้นฐาน มีรายได้ 13,048 ล้านบาท กำไร 7,140 ล้านบาท กลุ่มสื่อสารไร้สาย มีรายได้ 6,111 ล้านบาท ขาดทุน 718 ล้านบาท กลุ่มไอดีซีและคลาวด์มีรายได้ 761 ล้านบาท กำไร 174 ล้านบาท กลุ่มธุรกิจโทรศัพท์ประจำที่และบรอดแบนด์ มีรายได้ 15,548 ล้านบาท ขาดทุน 7,641 ล้านบาท,สำหรับปี 61 คาดว่าทีโอที จะมีรายได้เพิ่มขึ้น 35,000- 40,000 ล้านบาท ซึ่งจะลดภาวะการขาดทุนได้ แต่ยังไม่มีกำไร โดยปัจจัยที่ทำให้ทีโอที พลิกจากขาดทุนได้นั้น เป็นผลจากการได้ลงนามในสัญญาเป็นพันธมิตรกับเอไอเอส ขณะที่การเป็นพันธมิตรกับบริษัท ดีแทค ไตรเน็ต จำกัด ในเครือบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือดีแทค เพื่อให้บริการบนคลื่นความถี่ย่าน 2300 เมกะเฮิรตซ์นั้น คาดว่าจะมีความชัดเจนเร็วๆนี้ หลังทีโอทีได้เข้าชี้แจงรายละเอียดให้คณะอนุกรรมการกลั่นกรองงานด้านโทรคมนาคมของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เมื่อปลายเดือน พ.ย.ที่ผ่านมา.
ผู้สื่อข่าวรายงานว่า การประชุมคณะกรรมการบริษัท ทีโอที จำกัด (มหาชน) ได้รับทราบผลการดำเนินงานของทีโอทีช่วง 10 เดือน (ม.ค.-ต.ค.60) โดยมีรายได้ 29,130 ล้านบาท เพิ่มขึ้นจากปีก่อน 4,000 ล้านบาท หรือเพิ่มขึ้น 16%
ทีโอที,ผลการดำเนินงาน,ทีโอที ขาดทุน,รายได้ ทีโอที,ขาดทุนลดลง,ข่าวทั่วไป